Frigio

Frigio estas antikva nomo de regiono en centra-okcidenta Anatolio (Malgrand-Azio) kaj nomo de la regno de la frigoj, kiu tie ekzistis proksimume en la jarmilo antaŭ nia epoko.

Ĉefurbo de la regno estis Koloso, nun konata pro epistolo de Sankta Paŭlo al ĝiaj loĝantoj. Plej granda urbo estis Gordio.

Pluraj reĝoj de Frigio havis la nomojn Gordio kaj Midaso, sed ne estas klare, kiom. Unu el la Gordioj estis fama pro la ege komplika nodo, kiu ligis lian ĉaron al la jugo; legendo promesis al la malliganto de la nodo la regadon de Azio. Aleksandro la Granda en −334/−333 pasis tra Frigio kaj laŭlegende "malligis" la nodon, dishakante ĝin per glavo.

Plej disvastiĝinta kultura postlasaĵo de Frigio estas la friga ĉapo.

Kategorio:Malgrandazio
Kategorio:Antikva Grekio